Windows XP

Microsoft Windows XP je operativni sistem za računare (PC) kojeg proizvodi i usavršava kompanija Microsoft.
Slova XP stoje iza engleske riječi eXPerience što znači iskustvo. Operativni sistem je pušten u proizvodnju 24. augusta 2001. godine te je 25. oktobra 2001. godine pušten u maloprodaju.

Razvoj sistema XP počeo je pri kraju 1990-ih pod imenom "Neptune", operativni sistem koji je bio baziran na Windows NT jezgru koji je bio specifično namjenjen za široku potrošnju od strane kućnih korisnika dok je planirano da se ažurirana verzija sistema Windows 2000 koristi za preduzeća, odnosno u poslovne svrhe. U januaru 2000. godine, oba projekta su odložena kako bi radili na jednom operativnom sistemu, kodnog imena "Whistler", koji bi služio i potrošačima a i preduzećima. Windows XP je bio veliki napredak u odnosnu na verzije Windowsa koje su se ranije bazirali na MS-DOS platformi u pogledu sigurnosti, stabilnosti i efikasnosti zato što je koristio Windows NT jezgro. Uveo je značajno poboljšani grafički korisnički interfejs i bio je prva verzija Windowsa da koristi aktivaciju proizvoda u svrhu smanjivanja piratstva.

Nakon njegovog objavljivanja, Windows XP je primio općenito dobre recenzije, te su kritičari naglasili povećane performanse (pogotovo u usporedbi sa sistemom Windows ME), intuitivniji korisnički interfejs, bolju hardversku podršku i poboljšane multimedijske mogućnosti. Uprkos prvobitne zabrinosti o novom modelu licenciranja i sistemu aktivacije proizvoda, Windows XP je eventualno postao popularan i u širokoj upotrebi. Procijenjuje se da je međunarodno prodano više od 400 miliona kopija u prvih pet godina dostupnosti i bar milijarda kopija do mjeseca aprila 2014. godine.

Windows XP je ostao popularan čak nakon objavljivanja novih verzija, naročitno zbog svog loše primljenog nasljednika Windows Viste. Vistin nasljednik iz 2009. godine Windows 7 je prestigao XP tek pred kraj 2011. godine u ukupnom udjelu na tržištu.

Prodaja licenci za Windows za proizvođače originalne opreme (još poznati kao OEM) je prestala 30. juna 2008. godine, ali je nastavila za netbook računare sve do oktobra 2010. Produžena podrška za Windows XP se prestala pružati 8. aprila 2014. godine, što znači da je tada proizvod prestao dobijati sigurnosna ažuriranja za većinu korisnika.

 Izdanja 
 Glavna izdanja 
Dva glavna izdanja Windowsa XP jesu Home Edition, za kućne korisnike i izdanje Proffesional, namijenjeno za poslovne korisnike.
Professional nudi neke opcije koje Home Edition nema, kao što su Remote Desktop (podrška za upravljanje drugim Windows XP računalom u LAN mreži, podrška za više procesora, itd.).

 Ostala izdanja 
<li>Windows XP 64-bit edition
<li>Windows XP Professional x64 Edition
<li>Windows XP Media Center Edition
<li>Windows XP Tablet PC Edition
<li>Windows XP Embedded
<li>Windows Fundamentals for Legacy PCs

 Windows XP Starter Edition 
Windows XP Starter Edition je jeftinija verzija Windowsa XP dostupna u Tajlandu, Turskoj, Maleziji, Indoneziji, Rusiji, Indiji, Brazilu, i španska verzija za Južnu Ameriku (Argentina, Čile, Meksiko, Ekvador, Urugvaj i Venecuela). Vrlo je sličan Windows XP Home operativnom sistemu, ali bez nekih mogućnosti.

Sudeći prema Microsoft press release-u, Windows XP Starter Edition je "jeftiniji uvod Microsoft Windows XP operativnom sistemu dizajniran za početnike u zemlje u razvoju." Proizveden je u cilju borbe protiv ilegalnog kopiranja i daljnje distribucije Windows XP-a.

 Osobine sistema 
 Nove i osvježene osobine 

 Brže podizanje i hibernacija sistema
 Mogućnost povratka hardverskih drivera na starije verzije (Driver rollback)
 Novi korisnički interfejs, podržava različite teme
 The ClearType način iscrtavanja fontova, da bi se poboljšala čitljivost na LCD monitorima.
 Adresiranje do maksimalno 3,6 Gb RAM-a, u verziji Windows XP x64 adresira 128 GB RAM-a.

 Korisnički interfejs 
Windows XP ima grafički korisnički interfejs nazvano Luna. Start meni i sistem traženja redizajnirani su.
Dodane su i nove vidljive grafičke promjene kao što su:
<li>Poluprozirni plavi kvadrat koji se pojavljuje pri označavanju datoteka u Windows Exploreru
<li>Grafika kao vodeni žig koja se pojavljuje u mapama Windows Explorera ukazujući na sadržaj mape
<li>Sjene ispod ikona na radnoj površini
<li>Traka na lijevoj strani Windows Explorera
<li>Grupiranje istih prozora na taskbaru
<li>Mogućnost zaključavanja taskbara
<li>Označavanje novoinstaliranih programa u Start meniju
<li>Sjene ispod menija

 Sistemski zahtjevi 
Sistematski zahtjevi Windows XP Home and Professional izdanja su sledeći:

 Minimalno Preporučeno Procesor 233 MHz  300 MHz ili više Memorija 64 megabajta RAM (može ograničiti performanse i značajke sistema)  128 MB RAM ili više Grafička kartica i monitorSuper VGA (800 x 600) ili više Slobodni prostor na tvrdom disku1.5 gigabajt ili više (dodatnih 1.8 GB na SP2  i dodatnih 900 MB na SP3 PogoniCD-ROM ili DVD-ROM UređajiTastatura i miš OstaloZvučna kartica, zvučnici, slušalice

 Servisni paketi 
Microsoft s vremenom izdaje service packove za svoje Windows operativne sisteme da bi popravio probleme i dodao nove mogućnosti.

 Service Pack 1 

Service Pack 1 (SP1) za Windows XP je izdan 9. septembra 2002. Najbitnije njegove nove mogućnosti bile su USB 2.0 podrška i Set Program Access and Defaults utility.

 Service Pack 2 

Service Pack 2 (SP2) jeste izdan kako bi povećao općenitu sigurnost sistema inkorporiranjem novih proaktivnih metoda zaštite, kao i dodao interfejsnu podršku za novije sklopove. Danas je većina programa kompatibilna sa SP2. Dodana je podrška za Wi-Fi, pop-up bloker za Internet Explorer i Bluetooth podrška. Od programa dodani su Windows Security Center, Windows Update i novi Windows Firewall, te Windows Movie Maker 2.

 Service Pack 3 

Windows XP Service Pack 3 (SP3) izdan je za proizvodnju 21. aprila 2008, a za javnost 6. maja 2008 putem Microsoftova centra za preuzimanje i Windows Update-a.

On je automatski pušten Automatic Update korisnicima  10. jula 2008 . Funkcionalan pregled novih detalja čije osobine su dostupne odvojeno kao samostalni dodaci na sistem Windows XP, kao i backported osobine iz sistema Windows Vista koja je objavljena od strane Microsofta. Ukupno 1174 ispravke su uključene u SP3 Lista ispravki uključenih u Windows XP Service Pack 3. Service Pack 3 može biti instaliran na sistem sa Internet Explorer verzije 6 ili 7 i Windows Media Player verzije 9 i više . Internet Explorer 7 se ne uključuje kao dio SP3 .

 Reference 

 Također pogledajte 
 MSN Messenger

 Vanjski linkovi 

Kategorija:Windows